Mityana
Bya LWANGA KAMERE
Lwamukaaga mu Masaza Cup:
Ssingo - Buweekula (Mityana)
Ebisale: 10,000 ne 30,000/-
ESSAZA lya Mukwenda (Ssingo) ligenda kuwuuma olwaleero (Lwamukaaga) ng’Obuganda bwaniriza Ssaabasajja agenda okuggulawo empaka z’omupiira ez’amasaza 18 aga Buganda.
Omupiira oguggulawo guli wakati wa bannyinimu aba Ssingo ne Buweekula nga gugenda kunyumira ku kisaawe e Mityana.
Ssentebe w’akakiiko akategeka empaka zino, Mukwenda Godfrey Mbalire, yagambye nti emiryango gyakuggulwawo essaawa 2:00 ezenkya kisobozese abantu okuyingira obulungi ate nga mmotoka za Kabaka zokka ze zigenda okukkirizibwa mu kisaawe sso nga n’omwenge gugaaniddwa munda.
Kabaka asooka kusimba jjinja ku kisaaawe n’oluvannyuma akiggulewo mu butongole. Empaka zino za mulundi gwamusanvu era nga gwe gugenda okusooka Buweekula okukwata mu ngalo za Ssaabasajja. Buluuli ye kyampiyoni
xho_Latn kin_Latn kin_Latn luo_Latn lug_Latn lug_Latn lug_Latn lug_Latn lug_Latn